**OBČINA TRZIN**

**Občinski svet**

Številka zadeve: 9000-0002/2015-

Datum: 22.04.2015

Občinski svet Občine Trzin je na podlagi Zakona o lokalni samoupravi (Uradni list RS, št. 94/07 – uradno prečiščeno besedilo 2, [27/08](http://www.uradni-list.si/1/objava.jsp?urlid=200827&stevilka=997) odl. US, [76/08](http://www.uradni-list.si/1/objava.jsp?urlid=200876&stevilka=3347), [79/09](http://www.uradni-list.si/1/objava.jsp?urlid=200979&stevilka=3437), [51/10](http://www.uradni-list.si/1/objava.jsp?urlid=201051&stevilka=2763), 84/10 odl US in 40/12- ZUJF), Zakona o medijih ([110/06](http://www.uradni-list.si/1/objava.jsp?sop=2006-01-4666) – uradno prečiščeno besedilo, [36/08](http://www.uradni-list.si/1/objava.jsp?sop=2008-01-1459) – ZPOmK-1, [77/10](http://www.uradni-list.si/1/objava.jsp?sop=2010-01-4217) – ZSFCJA, [90/10](http://www.uradni-list.si/1/objava.jsp?sop=2010-01-4784) – odl. US, [87/11](http://www.uradni-list.si/1/objava.jsp?sop=2011-01-3715) – ZAvMS in [47/12](http://www.uradni-list.si/1/objava.jsp?sop=2012-01-1962)) in Statuta Občine Trzin (Uradni vestnik OT, št. 02/06 – uradno prečiščeno besedilo 2 in 8/06) na 6. redni seji, dne 22.04.2015 sprejel

**Odlok**

 **o spremembah in dopolnitvah Odloka o zagotavljanju obveščanja javnosti o delu Občine Trzin in glasilu Občine Trzin**

**1. člen**

Črta se besedilo **2. odstavka 4. člena**.

**2. člen**

V **drugi vrstici dosedanjega 3. odstavka 4. člena** se pred besedo »*gospodarskih*« doda beseda »*javnih*«.

**3. člen**

Črta se besedilo **1. odstavka 7. člena** in se nadomesti z besedilom:

*»Odsev izhaja kot mesečnik praviloma 20., vendar ne kasneje kot 25. dne, vsak mesec, razen julija in avgusta. Na predlog odgovornega urednika, v primeru, da so zagotovljena finančna sredstva, lahko ob posebni priložnosti izide tudi izredna številka Odseva.«*

**4. člen**

**V** **2. odstavku 7. člena** se besedilo »*petindvajsetega v mesecu nedelja*« nadomesti z besedilom »*dan izida na nedeljo*«.

**5. člen**

Črta se besedilo **4. odstavka 7. člena** in se nadomesti z besedilom:

*»Številka Odseva obsega največ 32 strani. Enkrat letno pa lahko izide dvojna številka, ki lahko obsega največ 48 strani.«*

**6. člen**

Črta se besedilo **1. odstavka 8. člena** in se nadomesti z besedilom:

*»Uradni vestnik Občine Trzin (v nadaljevanju Uradni vestnik ) je samostojna publikacija, za urejanje katere skrbi urad župana Občine Trzin, in ki mora iziti po vsaki seji občinskega sveta Občine Trzin, na kateri so sprejete odločitve s kakršnimikoli posledicami za občanke in občane Občine Trzin. Objavi se na spletni strani Občine Trzin.«*

**7. člen**

Črta se besedilo **1. odstavka 10. člena** in se nadomesti z besedilom:

»*Odsev prejemajo vsa gospodinjstva v Občini Trzin brezplačno. Odsev prejemajo brezplačno tudi pravne osebe, samostojni podjetniki in obrtniki, ki imajo sedeže ali poslovne prostore v Občini Trzin, če v skladu z določbo 9. člena tega odloka sporočijo, da želijo prejemati Odsev.«*

**8. člen**

Besedilo **2. odstavka 10. člena** se spremeni in dopolni tako, da se glasi:

*»Naročnikom, ki niso določeni v prvem odstavku tega člena, se stroški glasila in pošiljanja naročenih izvodov praviloma zaračunavajo na podlagi veljavnega cenika, ki ga v okviru Finančnega načrta glasila Odsev, sprejme Občinski svet Občine Trzin. Ceno za izvod Uradnega vestnika Občine Trzin določi župan s sklepom.«*

**9. člen**

Črta se besedilo **3. in 4. odstavka 10. člena**.

**10. člen**

**Črta se besedilo 1. odstavka 14. člena** in se nadomesti z besedilom:

*»Odsev ureja odgovorni urednik (v nadaljevanju urednik), ki ga imenuje občinski svet Občine Trzin.«*

**11. člen**

Črta se besedilo **1. odstavka 19. člena** in se nadomesti z besedilom:

*»Urednika imenuje občinski svet na podlagi razpisa, ki ga po predhodnem posvetovanju s pristojno komisijo, kamor sodi področje informiranja, oblikuje in izpelje komisija za mandatna vprašanja, volitve in imenovanja s pomočjo uprave Občine Trzin.«*

**12. člen**

V **20. členu** se doda nov **3. odstavek**, kise glasi:

»*Če zaradi nespoštovanja tega odloka ali programske zasnove, nastanejo finančne posledice za proračun, jih v celoti nosi urednik. Poračunajo se s honorarjem urednika.«*

Dosedanji **3. odstavek**, postane četrti odstavek.

**12. a člen**

V **2. odstavku 20. člena** se za besedo »skladno« obakrat doda besedilo »*z veljavno zakonodajo*« in črta črka *»s«*«.

**13. člen**

V **21. členu** se besedilo »*kolegij občinskega sveta***«** nadomesti z besedilom »*komisija občinskega sveta, v katere pristojnost sodi informiranje*«

**14. člen**

Črta se besedilo **1. in 2. odstavka 24. člena** in se nadomesti z besedilom:

 »*Delo urednika in izdajanje Odseva tekoče spremlja komisija občinskega sveta, v katere pristojnost sodi informiranje, ki ji skladno s tem odlokom pripadajo pooblastila izdajateljskega sveta.*

*V skladu s prvim odstavkom tega člena komisija občinskega sveta, v katere pristojnost sodi informiranje posebej spremlja porabo proračunskih sredstev, namenjenih za izdajanje Odseva, uresničevanje programske zasnove, na podlagi katere je bil izbran urednik, spoštovanje določb 7. člena tega odloka ter z urednikom razpravlja o morebitnih pritožbah v zvezi z njegovim delom, o spoštovanju določb tega odloka in o drugih vprašanjih, ki so v zvezi z Odsevom postavljena na sejah občinskega sveta ali v javnosti, odloča o izidu izredne številke Odseva.«*

**15. člen**

Črta se besedilo **3. odstavka 24. člena**.

**16. člen**

Črta se besedilo 1**. odstavka 26. člena** in se nadomesti z besedilom:

*»Vsi prispevki, članki, morebitni literarni ali publicistični prispevki in fotografije, objavljeni v Odsevu, ki so nastali in so objavljeni po naročilu urednika ali v dogovoru z njim, so v skladu s tem odlokom, honorirani. Način izračuna honorarjev se določi v Pravilniku.«*

**17. člen**

Črta se besedilo **2. odstavka 26. člena** in se nadomesti z besedilom:

*»Prispevki, kot so pisma bralcev, promocijski članki o gospodarskih družbah, samostojnih podjetnikih ali obrtnikih, ki so objavljeni na pobudo teh družb, podjetnikov ali obrtnikov, obvestila in poročila javnih zavodov, županovega kotička, rednega intervjuja z županom ter prispevki župana in drugih občinskih funkcionarjev, ki zadevajo delovanje Občine Trzin, se ne honorirajo. Obvestila in poročila o delu trzinskih društev in drugih organizacij, ki sama pripravijo prispevek, se prav tako ne honorira, razen v primeru, ko prispevek naroči urednik članu uredniškega odbora, v uredniškem odboru pa ni člana društva ali organizacije, na katero se prispevek nanaša.«*

**18. člen**

V **3. odstavku** **31. člena** se besedilo »*kolegij občinskega sveta***«** nadomesti z besedilom »*komisija občinskega sveta, v katere pristojnost sodi informiranje*«.

**19. člen**

Črta se besedilo **2. odstavka 31. člena** in se nadomesti z besedilom:

»*Predlagatelj finančnega načrta za Odsev je župan, ki pripravi finančni načrt v sodelovanju z urednikom. Odredbodajalec za izplačila v zvezi z Odsevom je župan oziroma z njegovim pooblastilom zaposleni v občinski upravi v imenu občine.«*

**20. člen**

V **31. členu** se za **3. odstavkom** doda **4. odstavek**, ki se glasi:

*»Komisija občinskega sveta, v katere pristojnost sodi informiranje, se na svojih rednih sejah seznani z obračunom prispevkov, ki ga predloži urednik, ter ugotavlja, ali je bil obračun predlagan v skladu z odlokom, programsko zasnovo in finančnim načrtom.«*

**21. člen**

Črta se besedilo **33. člena** in se nadomesti z besedilom:

*»Oglasna sporočila, ki jih v Odsevu želijo objaviti organizatorji volilne kampanje, zaračuna Občina Trzin po veljavnem ceniku, ki je del finančnega načrta glasila Odsev, in se uvrstijo na strani, namenjene za plačane objave, razpise in oglase.«*

**22. člen**

Ta odlok se objavi v Uradnem vestniku Občine Trzin in začne veljati 8. dan po objavi.

Številka: 6-6/2015

 župan:

 Peter Ložar

Poslano:

* Uradni vestnik Občine Trzin, št. 3/2015, z dne 29.04.2015,
* odgovornemu uredniku glasila Odsev,
* arhiv, tu (2 x)